open-index/open-wikipedia-markdown huggingface dataset:
Pond

**Pond** er en enhet for kraft. Den er ikke del av SI-systemet, men var tidligere en standard enhet.
Kilogram er strengt tatt en masseenhet, mens kilopondene er basert på jordens Tyngdeakselerasjon som virker på objektet.  

I vitenskap og teknikk er enheten gått ut av bruk og er erstattet av Newton.

*Symbol: p
*Formeltegn: *F*

Et legeme med en masse på 1 g har på jorden en tyngde på 1 p. Den mest brukte enheten var kilopond.

* 1 p ≡ gN · 1 g = 10 g·m/s² = 10 dyn = 10 mN,
* 1 p = 0,001 kp (kilopond),
* 1 kp = 1000 p,
* 1 kp = gN · 1 kg = 9,80665 kg·m/s² = 9,80665 N.

Et legemes tyngde er produktet av legemets masse med gravitasjonen på stedet. Da jordens gravitasjon ikke varierer særlig fra sted tilsted, betegnes et legemes masse i dagligtale som tyngde eller vekt. For å løse denne konflikten, som i hverdagslivet ikke har noen betydning, ble i 1960 den gamle enheten kilopond erstattet av Newton, slik at 1 kp = 9,80665 N. Vekter blir fremdeles skalert med kilogram.

**Kilogramkraft** (kgf) er en ikke-standardisert betegnelse på kilopond (kp) som frarådes ettersom den er en kraftenhet som lett kan forveksles med masseenheten kilogram.

## Se også
*Hestekrefter
*CGS-systemet

## Referanser
Tewahedokirken

**Tewahedokirken** («enhet») er opprinnelig navnet på Den etiopiske ortodokse kirke. I 1991 fikk imidlertid Den eritreiske ortodokse kirke autokefali fra sitt opphav, og bruker også *tewahedo* i navnet. 

Det er altså to kirker, med nær tilknytning, som har tewahedo i navnet: 
*Den eritreiske ortodokse kirke
*Den etiopiske ortodokse kirke
Mil Mi-28

**Mil Mi-28** (NATO-kallenavn: **Havoc**) er et russisk angreps&shy;helikopter.

Det ble utviklet for å være russernes svar på det amerikanske AH-64 Apache. Helikopteret har imidlertid blitt nedprioritert i forhold til konkurrenten Kamov Ka-50.

Mi-28N ble brukt under Russlands invasjon av Ukraina 2022.

## Referanser


## Eksterne lenker
*
The Miracle

***The Miracle*** er et album fra 1989 av det britiske rockebandet Queen. Det var bandets trettende studioalbum, innspilt på samme tid som Brian May hadde ekteskapsproblemer, og Freddie Mercury hadde fått sin ikke-offentlige aids-diagnose, og bandet nesten gikk i oppløsning. Plata ble nummer 24 på den amerikanske albumlista.

## Sporliste

(Spor merket med stjerne (*) er singler, se under)

Selv om alle bandets sanger fra 1989 og utover var kreditert kun til *Queen* (og ikke bandets medlemmer), er nå hvem som faktisk laget sangene kjent, og er oppført i parentes.

#«» (Freddie Mercury, Brian May og John Deacon) 2:23
#«» (Freddie Mercury) 2:48
#«The Miracle» * (Freddie Mercury) 5:02
#«» * (Brian May) 4:33
#«» * (Roger Taylor) 3:56
#«Breakthru» * (Freddie Mercury og Roger Taylor) 4:08
#«» (John Deacon og Freddie Mercury) 4:23
#«» * (Brian May og kanskje Freddie Mercury) 4:43
#«» (Freddie Mercury og John Deacon) 3:22
#«» (Freddie Mercury) 5:46
#«» (Freddie Mercury) 3:46
#«» (Brian May og Freddie Mercury) 1:45
#« (12"-versjon)» (Roger Taylor) 5:29
#«Scandal (12"-versjon)» (Brian May og kanskje Freddie Mercury) 6:33

## Singler
Fem singler ble utgitt fra denne plata, alle i 1989:
*«I Want It All» var den hovedsingelen på plata, utgitt i Storbritannia 2. mai 1989; den ble nr. 3 på britiske lister, og nr. 1 i flere europeiske land. Sangen ble stor blant ungdom i Sør-Afrika, brukt som en anti-apartheid-sang.
*«Breakthru», den andre singelen, ble utgitt 19. juni 1989. Videoen ble filmet på et privat damptog kjent som «The Miracle Express» («Mirakelekspressen»). Sangen nådde en syvendeplass i Storbritannia.
*«The Invisible Man» ble utgitt 7. august 1989, kom på tolvteplass i Storbritannia og var en hit i hele Europa.
*«Scandal» var den fjerde singelen fra *The Miracle*.
*«The Miracle» var den femte og siste singelen fra plata med samme navn. Den ble utgitt 27. november 1989 i Storbritannia, og nådde en 21.-plass på hitlistene. Videoen hadde barn som spilte Queens medlemmer, kledd og sminket på samme måte, og opptrådte på særegent Queen-vis. Selve bandet viste seg bare kort helt til slutt.

## Eksterne lenker
* 
* Queen Picture Halls side om ''The Miracle''
Hans Henrik von Essen

Grev **Hans Henrik von Essen** (født 26. september 1755, død 28. juni 1824) var en svensk offiser og statsmann av nordtysk opprinnelse. Han ble oberst i 1787, generalmajor 1795, overstattholder i Stockholm 1796&ndash;1797, generalguvernør i Svensk Pommern 1800&ndash;1809, feltmarskalk 1811, utnevnt generalguvernør i Norge etter Kielfreden 14. januar 1814, stattholder i Norge høsten 1814&ndash;1816 og riksmarskalk 1816. Han var også den første kansleren ved Det Kongelige Frederiks Universitet (1814–1816).

Våren 1814 sendte Essen som generalguvernør flere propagandaskrifter inn i Norge, alle med tittelen *Til det Norske Folk*, fra hovedkvarteret i Vänersborg. De var datert 23. februar, 30. mars og 12. mai.

## Referanser

## Eksterne lenker
* 
* 
* Om Essen, fra regjeringen.no
Militærvesen

Et **militærvesen** er den delen av en stats myndigheter som utøver statens krigsmakt og brukes som en fellesbetegnelse for institusjoner, personell og materiell organisert i forsvarsgrener som hær, marine og flyvåpen.

Militærvesenet er dannet for å forsvare et territorium eller andre interesser og/eller utøve offensiv makt for å besette et territorium, bekjempe en fiende eller oppnå andre mål. De kan også brukes på andre måter der det er, eller truer med å oppstå, krig. Militærvesenet er ment for og trener på å bruke vold og våpen i sin maktutøvelse.

## Etymologi
Ordet *militær* kommer fra det latinske *militaris*, som er dannet av *miles* som betyr «soldat».

## Historie
Militærvesen er kjent fra konflikter igjennom all kjent tid, og oppsto etter at menneskene begynte å slå seg sammen i det man kan kalle byer. Man fikk da et større behov for å forsvare seg fra andre som gjerne ville plyndre ens forråd. Man organiserte da bevæpnet defensivt vakthold. Byene ble da ettervert mer ettertraktet som levested da de var sikrere, og det førte til økning i innbyggertallene, og det førte igjen til at man kunne utvide militærstyrken. Med utvidet og organiserte militærstyrker brukte man disse også til offensive formål, til å angripe fiendene, til å erobre land og plyndre andres forråd. Etter som territorier ble oppdelt i land ble naturlig også militærvesenet lagt under landets styre, staten. 

Et utallig antall kriger har blitt ført igjennom tidene, men det er enkelte militærledere som utpeker seg:
*Aleksander den store (356-323 f.Kr.)
*Hannibal (247-183 f.Kr.)
*Attila (ca. 406-453)
*Vilhelm Erobreren (1028-1087)
*Djengis Khan (1167-1227)
*Napoléon Bonaparte (1769–1821)
*Adolf Hitler (1889-1945)

## Militærvesen i Norge

Det norske militærvesenet heter Forsvaret, og omfatter forsvarsgrenene: Hæren, Sjøforsvaret, Luftforsvaret, Cyberforsvaret og Heimevernet. Forsvarets øverste kommanderende er ifølge grunnloven Norges konge.

Norges militærvesen kan spores tilbake til Kongehirden og Leidangen fra vikingtiden, og besto av sjøforsvar. Den norske hæren ble opprettet ved en krigsordinans fra Christian IV 18. januar 1628 og var bygget på legdsinndeling der gårdene i de forskjellige legdene skulle stille med en soldat hver.

## Se også
* Forsvar
* Irregulært militærvesen, atypisk militærvesen
* Verneplikt
* Befal
* Gerilja
* Paramilitær organisasjon
* Militærhistorie
* Krig
* Militærvesen avbildet i kunst

## Referanser
Forsvar

**Forsvar** har flere betydninger:

* Forsvar (jus)
* Forsvar (idrett)
**Forsvar (fotball)
* Militærvesen
* Sivilforsvar

## Se også
*Forsvaret
Aslan Maskhadov

**Aslan Alivitsj Maskhadov** (1951–2005) var folkevalgt andre president i den tsjetsjenske republikken Ichkeria.

## Maskhadovs død
8. mars 2005 annonserte FSBs leder, Nikolaj Patrusjev, at spesialstyrker hadde *«utført en operasjon i landsbyen Tolstoj-Jurt, hvor den internasjonale terroristen og leder av militsgrupper, Maskhadov ble drept, og hans medkumpaner ble arrestert»*. Samtidig ble bildet av Maskhadovs lik  vist på russisk fjernsyn.

## Referanser


## Eksterne lenker
**Biografier**
* Biography on the site of the ChRI Ministry for Foreign Affairs
* Biography on the Chechen.org site (in Russian)

**Rapporter om hans død**
* *[[The New York Times]]:*  Russian Forces, in Raid, Kill Leader of Chechnya Separatists
* *[[RFE/RL]]:* Reports Say Chechen Leader Maskhadov Killed
* *[[Christian Science Monitor]]:* Killing of Chechen leader may empower hard-liners
* *[[The Guardian]]:* Chechnya loses its Yasser Arafat
* *[[CNN]]:* Maskhadov: Chechnya's defiant ex-leader
* *[[BBC]]:*  Chechen leader Maskhadov 'killed'
* *[[NTV Russia|NTV]]:* &#1052;&#1072;&#1089;&#1093;&#1072;&#1076;&#1086;&#1074;&#1072; &#1089;&#1083;&#1091;&#1095;&#1072;&#1081;&#1085;&#1086; &#1074;&#1079;&#1086;&#1088;&#1074;&#1072;&#1083;&#1080; &#1074; &#1073;&#1091;&#1085;&#1082;&#1077;&#1088;&#1077; (&#1060;&#1054;&#1058;&#1054;) (på russisk)
Åsskard

**Åsskard** (*Åsgård*) er et bygdelag og en tidligere kommune i Møre og Romsdal som fra 1837 var del av Stangvik formannskapsdistrikt.

Åsskard ble skilt ut som egen kommune 1. mai 1895. Kommunen hadde da 629 innbyggere.

1. juli 1915 ble en del av Halsa kommune med 114 innbyggere overført til Åsskard.

1. januar 1965 ble Åsskard kommune og en del av Stangvik kommune slått sammen med Surnadal til dagens Surnadal kommune. Åsskard hadde ved sammenslåingen 1 014 innbyggere.

## Se også
*Liste over ordførere i Åsskard
Stangvik

**Stangvik** er en grend ved Stangvikfjorden i Surnadal kommune på Nordmøre.Annethvert år arrangeres Stangvikfestivalen med vekt på klassisk musikk.

Stangvik kirke utgjør et sentralt punkt i bygda og er den tredje kirken på stedet. Kirkegården har røtter tilbake til middelalderen. Området var tidligere et administrativt og kommunikativt midtpunkt i en fjordkommune basert på sjøtransport. I 1965 ble Stangvik kommune delt i tre som følge av arbeidet til Schei-komiteen.

## Historie

Stangvik var en kommune i Møre og Romsdal, opprettet i 1837 som Stangvik formannskapsdistrikt. Kommunesenteret lå ved fjorden og hadde en sentral rolle så lenge sjøtransport var dominerende.

Kommunens grenser ble justert flere ganger på 1800-tallet gjennom overføringer til og fra nabokommunene Tingvoll, Surnadal og Halsa. I 1895 ble Åsskard utskilt som egen kommune, og Stangvik hadde da 2 354 innbyggere.

Ved kommunereformen 1. januar 1965 ble Stangvik oppløst. Hoveddelen ble slått sammen med Åsskard og Surnadal til nye Surnadal kommune. Ålvundfjord krets gikk til Sunndal, mens Åsprong-Sandnes krets ble innlemmet i Tingvoll.

## Referanser


## Se også
*Kommunesammenslåing

## Eksterne lenker
* Stangvik Grendalag
Taunton (England)

**Taunton** er administrasjonsbyen i Somerset i England. Den er også administrasjonssenter for distriktet Taunton Deane. Navnet er en sammentrekning av *Tone Town*, fra elven Tone som renner gjennom byen. I henhold til folketellingen i 2011 hadde byens storbyområde (built up area) en befolkning på 64 621.

Byen gjennomgår en fornyelseprosjekt for videre utvikling av byens sentrum. Den har flere transportforbindelser som støtter Tauntons sentrale rolle i økonomi og handel. Disse har omfattet vannkanalen Grand Western Canal som nådde Taunton i 1839 og jernbanens ankomst i 1842. I Taunton er sykehuset Musgrove Park Hospital lokalisert og County Ground til Somerset County Cricket Club. Her er også den militære bataljonen 40 Commando, Royal Marines, stasjonert. Sentrale Taunton er en del av den årlige kretsen West Country Carnival. Byen har også arrangert et stort blomstershow siden 1866 og som er lokalisert i Vivary Park. Organisasjonen United Kingdom Hydrographic Office er lokalisert i Admiralty Way.

## Historie

Det er mulig at det romersk-britisk landsby ved forstaden Holway. Byen har mer enn 1000 år med religiøs og militær historie. Kong Ine av Wessex reiste forsvarsvollet omkring år 700. Et kloster ble etablert på 900-tallet og festningen Taunton Castle som har også sin opprinnelse i den angelsaksiske perioden og ble senere lokaliseringen av et nonnekloster. Normannerne bygde senere en festning i stein som kom til å tilhøre biskopen i Winchester. De nåværende i stor grad rekonstruerte bygningene er i den indre gårdsplassen som nå huser Museet i Somerset og Somersets militære museum. Det var gjennom biskopen at «Tauntonmennene» fikk sitt første charter av kong Edvard i 904. Charteret ga dem frihet fra all skatt til kronen og grevskapet. Før *[[Domesday Book]]* ble nedtegnet i 1086 hadde Taunton blitt en krets (*borough*) med betydelige privilegier. Den ble styrt av en embetsmann utpekt av biskopen.

I middelalderen ble det holdt store markeder og festivaler i byen, som særlig var kjent for ulltøyet kjent som «Tauntons». I 1627 ble den inkorporert, og korporasjonen styrte inntil 1792. Da falt charteret bort fordi det var for få medlemmer i korporasjonen, og et nytt ble ikke utstedt før i 1877. Mot slutten av det 1700-tallet gikk det nedover med den engelske ullindustrien, og silkeveving ble introdusert.

Høsten 1685 bodde George Jeffreys i Taunton under de blodige rettsmøtene etter slaget ved Sedgemoor.

Under andre verdenskrig var Bridgwater og Taunton-kanalen en del av Taunton Stop Line, en forsvarslinje ment å skulle stoppe en eventuell tysk invasjon. Det er fortsatt mulig å se små bunkere langs kanalen.

## Vennskapsbyer
Taunton har følgende vennskapsbyer:
*  Lisieux, Frankrike
*  Koenigslutter, Tyskland
*  Taunton (Massachusetts), USA

## Referanser


## Eksterne lenker
* 
* 
* Sosial, økonomisk og politisk data om Taunton, *Vision of Britain*
* Taunton regeneration, byfornyelsen
Servizio per le Informazioni e la Sicurezza Militare

**Servizio per le Informazioni e la Sicurezza Militare** (**SISMI**) (norsk: *etaten for militær etterretning og sikkerhet*) er en italiensk etat med ansvar for etterretning og sikkerhetstjeneste for det militære forsvaret av Italia.

SISMI er underlagt forsvarsministeren, som setter mål og vedtekter for organisasjonen, har tilsyn med at den følger retningslinjer fastsatt av presidenten for ministerrådet (Italias regjeringssjef) og utnevner SISMIs direktør og øverste ledelse.

I motsetning til de fleste vestlige land, er Italias etterretnings- og sikkerhetstjenester organisert etter hvilke interesser som skal beskyttes, fremfor territorielle ansvarsområder. Etter denne inndelingen har SISMI ansvar for å utføre etterretnings- og sikkerhetsoppgaver for det militære forsvar av Italia.

## Eksterne lenker
*
Kamov Ka-50

**Kamov Ka-50** (NATO-kallenavn: «Hokum») er et russisk angrepshelikopter. Utviklingen av Ka-50 begynte i 1977 i konkurranse med Mil Mi-28 om kontrakter med Sovjetunionens væpnede styrker. Kamov Ka-50 kjennetegnes av byrået Kamovs tradisjonelle konfigurasjon med to kontraroterende rotorer istedenfor den mer konvensjonelle konfigurasjonen for helikoptre med én hovedrotor og én halerotor. Ka-50 er utstyrt med en 30 mm 2A42 maskinkanon montert på styrbord side. Denne kan beveges opp og ned i forhold til helikopteret ± 15°, og 15° til siden. Ka-50 har også festepunkter på utriggere som kan ta et utvalg av missiler, raketter og bomber.

## Eksterne lenker
*
George Jeffreys, 1. baron Jeffreys

**George Jeffreys, 1. baron Jeffreys** (født 1648, død 1689), baron Wem, ofte kalt *Hanging Judge Jeffreys* eller bare *Judge Jeffreys*, var en embetsmann i England, blant annet rikskansler, under Jakob II.

Han ble født i nærheten av Wrexham i Wales, og begynte sin juridiske karriere i 1668. Kort tid etter klarte han å innynde seg hos James Stuart, hertug av York, som var en yngre bror av Karl II og tok tronen som Jakob II etter ham. Dette illustrerer hans ambisjoner, ettersom han hadde blitt oppdratt i en strengt protestantisk tradisjon, men sluttet seg til den katolske hertugen.

Han ble slått til ridder i 1677, og innen 1680 hadde han blitt overdommer i Chester. Karl II utnevnte ham til baronett i 1681, og i 1683 ble han overdommer i kongens rett, den høyeste kriminaldomstolen. I rettssakene han presiderte over viste han til stadighet hvor langt han var villig til å gå for å tilfredsstille kongen. Et eksempel er saken mot Algernon Sidney, som hadde blitt trukket inn i saken etter Rye House-komplottet. Sidney ble dømt på ekstremt tynne indisier og henrettet. Som en følge av dette ga Jakob II ham tittelen baron Jeffreys så snart han satt på tronen.

Det Jeffreys er mest kjent for er rettssakene etter hertugen av Monmouths mislykkede opprør. Monmouthopprøret endte i fullstendig nederlag for hertugen og hans menn, og rettssakene har blitt kjent som de blodige rettsmøtene (*Bloody Assizes*). Omkring 1300 ble dømt. De fleste ble dømt til transportering, men lederne ble hengt, trukket og kvartert. 

I 1685 ble han rikskansler, en stilling han hadde til Jakob II ble avsatt i 1688. Da han forsto hva som ventet ham under det nye regimet forsøkte Jeffreys å flykte fra landet, men han ble tatt til fange og døde i Tower of London.

## Referanser
Peter Seeberg

**Peter Ejnar Lauritzen Seeberg** (født 22. juni 1925, død 8. januar 1999) var en dansk forfatter og museumsinspektør, født i Skrydstrup.

Seeberg debuterte som forfatter i 1956. Han skrev en rekke romaner, noveller og barnebøker, i tillegg til dramatikk for scene og fjernsyn. Han skrev manus til den norske filmen *[[Sult (film)|Sult]]* (1966). Hovedtemaet i Seebergs forfatterskap var erkjennelsen av virkeligheten og problematikken omkring realisme, både som utfordring i litteraturen og som filosofisk tema. 

Bøkene hans er blitt oversatt til engelsk, estisk, finsk, fransk, italiensk, litauisk, norsk, spansk, svensk og tysk.

## Bibliografi (ufullstendig)

* 1956 *Bipersonerne*, roman  
* 1957 *Fugls Føde*, roman
:På norsk: 1957 *Fugls føde*
* 1962 *Eftersøgningen*, noveller 
* 1970 *Ferai*, skuespill
* 1974 *Dinosaurusens sene eftermiddag*, noveller 	
* 1976 *Argumenter for benåding*, noveller
* 1977 *På selve dagen*, skuespill
* 1978 *Ved havet*, roman
:På norsk: 1979: *Ved havet*, oversatt av Ole Jacob Bull
* 1979 *Hyrder*, roman	
* 1981 *Om fjorten dage*, noveller
:På norsk: 1983 *Om fjorten dager*, oversatt av Ole Jacob Bull 
* 1985 *Uden et navn*, roman  	
* 1986 *Værkfører Thomsens endelige hengivelse*, noveller	
* 1987 *Roland kommer til verden*, roman  	
* 1989 *Den sovende dreng*, roman 	
* 1989 *Frosten hjælper*, roman	
* 1990 *Rejsen til Ribe*, noveller 	
* 1994 *Udvalgte noveller*, noveller 	
* 1997 *Halvdelen af natten*, noveller 
* 2001 *En enkelt afbrydelse*, noveller

## Priser og utmerkelser (utvalg)
* 1998 – Leo Estvads Legat
* 1997 – Lis Jacobsen-Prisen
* 1997 – Drassows Legat
* 1992 – Henrik Steffens-prisen
* 1991 – Den østerrikske barnebokprisen
* 1991 – Limfjordsegnens Litteraturpris: Johannes Buchholtz-prisen
* 1991 – Boghandlernes gyldne Laurbær
* 1990 – Weekendavisens litteraturpris for novellesamlingen *Rejsen til Ribe*
* 1990 – Ole Haslunds Kunstnerfond
* 1990 – Herman Bangs Minnelegat
* 1987 – Jeanne og Henri Nathansens Minnelegat
* 1983 – Nordisk råds litteraturpris for novellesamlingen *Om fjorten dage*
* 1983 – Blicherprisen
* 1981 – Läkerols kulturpris
* 1977 – Det Danske Akademis Store Pris
* 1977 – Henrik Pontoppidans Mindefonds Legat
* 1971 – Otto Benzons Forfatterlegat
* 1970 – Kritikerprisen (dansk) for romanen *Hyrder*
*  – Dansk Forfatterforenings H.C. Andersen Legat
* 1963 – Louisiana-Prisen

## Referanser


## Eksterne lenker
*  Forfatterside hos Det Kongelige Bibliotek i København
*  
* 
*
Ålvundeid

**Ålvundeid** er en tidligere kommune i Møre og Romsdal. Ålvundeid var fra 1837 del av Øksendal formannskapsdistrikt.

1. januar 1899 ble Ålvundeid skilt ut som egen kommune med en befolkning på 462.

1. januar 1960 ble Ålvundeid slått sammen med Sunndal og Øksendal til dagens Sunndal kommune. Ålvundeid hadde ved sammenslåingen 497 innbyggere.

Bygdelaget heter Ålvundeidet.
Øksendal

**Øksendal** har flere betydninger:

## Stednavn
*Øksendal (Møre og Romsdal), et dalføre og en tidligere selvstendig kommune i Møre og Romsdal.
*Øksendal (Agder), et sted i Sirdal og krets i tidligere Bakke kommune i Agder.

## Personnavn
*Asbjørn Øksendal, en norsk bokhandler og forfatter, 1922–2015
*Bernt Øksendal, en norsk matematiker, født 1945
Myriam Bédard

**Myriam Bédard** (født 1969) er en canadisk tidligere skiskytter. 

Femten år gammel deltok hun i sitt første skiskytterrenn, og hun ble canadisk juniormester i 1987. I 1991 ble Bédard den andre canadier som vant et verdenscuprenn i skiskyting, og hun ble tatt ut på Canadas lag til OL 1992 i Albertville, hvor Bédard fikk bronse på sprinten (7,5 km). Året etter vant hun sin første store mesterskapstittel, sprinten i VM. Enda bedre gikk det under OL i 1994 på Lillehammer, der hun vant begge de individuelle øvelsene.

## Referanser


## Eksterne lenker
* 
* 
*  Resultatoversikt hos IBU
Mount St. Helens

**Mount St. Helens** er en aktiv stratovulkan i Washington, nordvest i USA. Fjellet er en del av fjellkjeden Kaskadefjellene. Fjellet var tidligere kjent som **Louwala-Clough**, som betyr «rykende eller brennende fjell», men fikk sitt nåværende navn sent på 1700-tallet etter en britisk diplomat og baron ved navn St Helens som foretok undersøkninger av området.

Vulkanen er mest kjent for det katastrofale utbruddet 18. mai 1980, som var det mest dødelige og økonomisk ødeleggende vulkanutbruddet i USAs historie. 57 mennesker omkom, i tillegg til at 200 hjem, 47 broer, 24 km toglinjer og 300 km veier ble ødelagt. Utbruddet blåste av toppen av fjellet, noe som resulterte i at fjellet «krympet» fra 2&nbsp;950 til 2&nbsp;549 meter. Der hvor toppen hadde vært, var det i stedet blitt et krater med en diameter på 1,5 km.

Nok et større utbrudd skjedde 8. mars 2005; aske og røyk steg til omkring 11 km. Dette utbruddet kom etter en rekke mindre røykutslipp og skjelv i tiden før.

## Referanser


## Eksterne lenker
*
Stratovulkan

**Stratovulkaner**, også kalt **sammensatt vulkan**, er kjegleformede vulkaner som er blitt formet av seigtflytende lavastrømmer med høyt kiselsyreinnhold, tefra og pyroklastisk materiale. Disse vulkanene kan spy ut mange former for lava; basalt, andesitt, dacitt og ryolitt. Alle, bortsett fra basalt, fører som oftest til kraftige eksplosive utbrudd.

En stratovulkan består i mange tilfeller av flere separate åpninger, hvor enkelte kan skape små «kroner» eller kupler på vulkanens sider.

To eksempel på stratovulkaner er Mount St. Helens nordvest i USA og Beerenberg på Jan Mayen i Norge.

## Se også
* Skjoldvulkan
Norgesmesterskapet i fotball for kvinner

**NM i fotball for kvinner** er en fotballcup hvor en etter flere runder kårer en vinner i en finale. Vinneren får tittelen norgesmester og kongepokalen.

## Finalene
Finalene er blitt spilt forskjellige steder. Den første finalen ble spilt på Ullevaal Stadion. Deretter ble kampene spilt på et av lagenes hjemmebane fram til og med 1988. Det ble flyttet til et fast sted, Bislett Stadion, i 1989, og holdt seg der til og med 1994-finalen. Fra finalen i 1995 til og med 2005 ble finalene spilt på Ullevaal Stadion igjen, men etter at det regnet tungt under kvinnefinalen det året, ble banen nærmest uspillbar for finalen for herrer. Det ble da besluttet å flytte banen tilbake til Bislett stadion, der kampene ble spilt fra 2006 til 2008. Telenor Arena var arena fra 2009 til 2011,
mens Åråsen var finalearena i 2012. Ullevaal var finalearena i 2013.

## Turneringen
Det ble arrangert uoffisielle Norgesmesterskap i regi av Frigg fra 1971 til 1977. I 1978 ble mesterskapet offisielt, og arrangementet overtatt av NFF. Fra 1978 til 1984 ble de tre første rundene spilt i form av 8 miniturneringer rundt omkring i landet. Siden 1985 har turneringen blitt spilt som en vanlig utslagsturnering over seks runder. Til og med semifinalen (5. runde) spilles kampen på ett av lagenes hjemmebane; NFF bestemmer hvilket lag som får retten til hjemmebane. Siden 1990 har lagene i den øverste divisjonen (fra 2007 12 lag, fra 2020 igjen 10 lag) gått rett til 2. runde. De øvrige lagene blir valgt ut av NFF; alle lag på andre nivå får plass, de øvrige lagene velges ut etter geografiske og sportslige kriterier. I 2010 deltok for eksempel to lag fra 3. divisjon for å representere Vestfold krets, mens flere lag i 2. divisjon fra Vestlandet og Nord-Norge ikke ble tatt ut.

Til og med 3. runde blir kampene satt opp av forbundet etter geografiske kriterier. Kvartfinalen og semifinalen blir trukket.

## Uoffisielle norgesmestre (1971&ndash;1977)

## Norgesmestre (1978–2025)

## Antall mesterskap 1978 til 2025

1 SK Trondheims-Ørn skiftet navn til Rosenborg BK Kvinner i 2020.
2 LSK Kvinner vant som Setskog/Høland i 1992.

3 Brann vant som Sandviken i 1995

## Se også
*Norges Fotballforbund
*Toppserien i fotball for kvinner
*Liste over fotballklubber i Norge

## Eksterne lenker
*
Ilha Grande (øy)

**Ilha Grande** er en øy som ligger i delstaten Rio de Janeiro  i Brasil. Øya ligger i kommunen (municipoen) Angra dos Reis og er på 193 km². Den er fredet som en delstatspark, og det finnes derfor ingen bilveger på øya; i stedet finnes det en rekke turstier. Tidligere hadde Ilha Grande et fengsel for oppbevaring av farlige fanger, men dette er nå nedlagt. Man kan komme til øya ved å ta båt fra Mangaratiba eller Angra dos Reis.

## Eksterne lenker
* 
* Ilha Grande, turistinformasjon (portugisisk)
* Ihla Grande, turistinformasjon  (engelsk)
Petrópolis

**Petrópolis** er en by og kommune i delstaten Rio de Janeiro i sørøstregionen av Brasil. Keiser Dom Pedro II og hoffet hans brukte byen som en residens fra 1843 og fikk blant annet bygget et keiserpalass i byen. Petropolis ligger 830 moh. i fjellene Serra dos Órgãos, noe som gjør at byen har et markert kjøligere klima enn Rio de Janeiro by.

Den 15. februar 2022 førte regn med påfølgende jordskred og flom til at minst 231 mennesker omkom.

## Referanser


## Eksterne lenker
* 
* Petrópolis
* Petrópolis Portal
Queen II

***Queen II*** er det britiske rockebandet Queens andre plate, utgitt i 1974. Plata ble innspilt i Trident Studios, Storbritannia, og tekniker var Mike Stone. LPen brukte «Hvit side» og «Svart side» i stedet for «Side A» og «Side B», med bilder av bandet kledd i respektive farger. Bildet på platas cover ble ofte brukt av bandet videre i karrieren, spesielt i musikkvideoen til sangen Bohemian Rhapsody.

Det meste på den hvite siden ble skrevet av gitarist Brian May, med ei låt fra trommeslager Roger Taylor. Denne siden fremstår som variert uttrykksmessig, med alt fra ballader til tungmetall. Den svarte siden, som i sin helhet er skrevet av Freddie Mercury, er musikalsk veldig eksentrisk og tildels meget kompleks og sofistikert. Her er det masse tungmetall og ballader, og uttrykket er mørkt og tildels barokt. Et tydelig eksempel på det barokke tilsnittet er en cembalo-drevet sang inspirert av Richard Dadds maleri «The Fairy Feller's Master-Stroke», hvor handlingen er tatt fra Shakespeares *[[En midtsommernatts drøm]]*.

Lyrisk er plata inspirert av middelalderfantasi, men den har også sanger om romanse.

## Sporliste
**Hvit side*
##«» (Brian May), 4:08
##«» (Brian May), 6:14
##«» (Brian May), 4:33
##«» (Brian May), 4:21
##«» (Roger Taylor), 4:01
**Svart side*
##«Ogre Battle» (Freddie Mercury), 4:08
##«» (Freddie Mercury), 2:41
##«Nevermore» (Freddie Mercury), 1:17
##«» (Freddie Mercury), 6:33
##«» (Freddie Mercury), 2:48
##«Seven Seas of Rhye» (Freddie Mercury), 2:48

## Personell
*Freddie Mercury – vokaler, piano og cembalo
*Brian May – gitar, vokaler, bjeller
*John Deacon – bassgitar, akustisk gitar
*Roger Taylor (som Roger Meddows-Taylor) – perkusjon, vokaler

## Litteratur
*

## Eksterne lenker
*
Henrik Nordbrandt

**Henrik Nordbrandt** (1945–2023) var en dansk forfatter og lyriker.
## Liv og virke
Henrik Nordbrant studerte kinesisk, tyrkisk og arabisk ved Københavns Universitet. Han tilbrakte det meste av sitt voksne liv i Tyrkia, Hellas og Italia, og Nordbrandts lyrikk er sterkt påvirket av byene, landskapene og klimaet i middelhavs&shy;området.

Nordbrandt utgav sin første diktsamling, *Digte*, i 1966 da han var 21 år. Siden var han forfatter på heltid. Foruten dikt skrev han en roman, en barnebok og en tyrkisk kokebok. Han oversatte også tyrkisk poesi. Fra 1980 mottok han kunstner&shy;lønn fra det danske Statens Kunstfond. 

I 2000 ble Nordbrant tildelt Nordisk råds litteraturpris for diktsamlingen *Drømmebroer*. Hans dikt «Violinbyggernes by» ble i 2006 som ett av 24 fra dansk kultur&shy;historie tatt med i det danske Kulturdepartementets litteratur&shy;kanon.

## Bibliografi
* 1966 *Digte*, dikt
* 1967 *Miniaturer*, dikt
* 1969 *Syvsoverne*, dikt
* 1972 *Omgivelser*, dikt
* 1974 *Opbrud og Ankomster*, dikt
* 1975 *Ode til Blæksprutten og andre kærlighedsdigte*, dikt
* 1976 *Glas*, dikt
* 1977 *Istid*, dikt
* 1977 *Guds hus*, dikt
* 1978 *Breve fra en ottoman*, essaysamling
* 1979 *Rosen fra Lesbos*, dikt	
* 1979 *Spøgelseslege*, dikt	
* 1980 *Forsvar for vinden under døren*	
* 1981 *Udvalgte digte*, dikt	
* 1982 *Armenia*, dikt 
* 1983 *Finkelsteins blodige bazar*, roman	
* 1984 *84 digte*, dikt	
* 1985 *Violinbyggernes by*, dikt 
* 1986 *Håndens skælven i november*, dikt	
* 1987 *Under mausolæet*, dikt 
* 1988 *Nissen flytter med*, essaysamling	
* 1989 *Vandspejlet*, dikt
* 1990 *Tifanfaya*, barnebok
* 1991 *Glemmesteder*, dikt	
* 1992 *Støvets tyngde*, dikt 
* 1993 *Den elektriske mus*, barnebok 
* 1994 *Damelår og andre specialiteter*, tyrkisk kokebok
* 1995 *Ormene ved himlens port*, dikt 
* 1996 *Ruzname. Dagbog. 4. Marts 1995 – 4. Marts 1996*	
* 1998 *Drømmebroer*, dikt
:på norsk: 2000 *Drømmebroer* ISBN 82-02-19125-4
* 1999 *Egne digte*, dikt 
* 2001 *Fralandsvind*, dikt 
* 2002 *Døden fra Lübeck*, erindringsbok	
* 2004 *Pjaltefisk*, dikt 
* 2005 *Dumhedens løvefødder. Idiosynkrasier m.m.*, essays og andre tekster

## Priser og utmerkelser (utvalg)

## Referanser


## Eksterne lenker
* Henrik Nordbrandt hos litteratursiden.dk
* 
* 
*
Sheer Heart Attack

:*For Queens sang «Sheer Heart Attack», se [[Sheer Heart Attack (sang)]].*

***Sheer Heart Attack*** er ei plate av det britiske rockebandet Queen. Dette var deres tredje plate, og den kom ut i 1974, etter den relativt lunkne mottakelsen av deres to første plater, Queen og Queen II. Den var produsert av Queen og Roy Thomas Baker for EMI i Storbritannia, og Elektra Records i USA.

Singelen «Killer Queen» nådde andreplass på britiske lister, og gav bandet sin første opptreden på Top of the Pops.

Flere av sangene på denne plata stammer fra Queens fødsel, og det tidligere bandet *Smile*. «Brighton Rock» har en ekstrem gitarsolo av Brian May, som begynte livet i *Smile*-sangen «Blag», for så å ta veien om live- og BBC-versjonene av sangen «Son and Daughter», før den fant sin vei til denne platas åpningsspor. «Stone Cold Crazy» var den første sangen skrevet av alle fire Queen-medlemmer etter at John Deacon fullførte rekka i 1972. Siden ingen av dem kunne huske hvem som hadde gjort hva på sangen når de spilte inn plata, ble de enige om å kreditere den til alle medlemmene.

«Now I'm Here» var skrevet av Brian May mens han bedret seg etter en infeksjon (fra en møkkete vaksinasjonsnål han måtte ta før deres Australia-turné samme år). Den viser deres støtte til «Mott The Hopple», som de åpnet for på deres Nord-Amerika-turné, som ble avsluttet når May ble syk.

## Sporliste
#«» (Brian May/Queen), 5.12
#«Killer Queen» (Freddie Mercury), 3.00
#«» (Roger Taylor), 2.47
#«» (Freddie Mercury), 3.17
#«» (Freddie Mercury), 1:46
#«Now I'm Here» (Brian May), 4:14
#«» (Freddie Mercury/Queen), 3.22
#«Stone Cold Crazy» (John Deacon/Brian May/Freddie Mercury/Roger Taylor), 2.15
#«» (Brian May), 1.07
#«» (John Deacon), 1.50
#«» (Freddie Mercury), 2:16
#«» (Brian May), 4.09
#« Revisited» (Freddie Mercury/Queen), 3.46

## Personell
*Freddie Mercury – piano, vokaler
*Queen – produsent
*Brian May – banjo, gitar, piano, keyboard, ukulele, vokaler
*Roger Taylor – perkusjon, trommer, vokaler, skrik
*Ray Thomas Baker – produsent
*John Deacon – akustisk gitar, bass, fele, gitar, bassgitar, dobbelbass
*Mike «Clay» Stone – tekniker

## Litteratur
*

## Eksterne lenker

*
Kaskadefjellene

**Kaskadefjellene** (av eng. *Cascade Range*, *Cascade Mountains*) er en fjellkjede som strekker seg nordover fra Sierra Nevada vest i USA til det sørlige Britisk Columbia i Canada. Kjeden er omkring  lang (hvorav cirka 92 % i USA og 8 % i Canada) og det høyeste punktet er stratovulkanen Mount Rainier i staten Washington (USA), med sine . De høyeste toppene består nesten utelukkende av «døde» vulkaner.

## Referanser


## Eksterne lenker
*
Queen (album)

***Queen*** er det første albumet fra den britiske gruppa med samme navn, utgitt i 1973. Den ble innspilt ved Trident Studios og De Lane Lea Music Centre i London, og produsert av Roy Thomas Baker, John Anthony og Queen.

Vokalist Freddie Mercury skrev fem av albumets ti sanger. Gitarist Brian May skrev fire sanger, deriblant «Doing All Right» som var skrevet sammen med Smile-medlem Tim Staffell. Trommeslager Roger Taylor skrev «Modern Times Rock and Roll». Albumets siste sang er en kort instrumental versjon av «Seven Seas of Rhye». Den fulle versjonen av denne sangen dukket opp på deres neste album, *[[Queen II]]*.

Bassist John Deacon ble kreditert som «Deacon John» på albumet, fordi Mercury og Taylor følte det gjorde at han hørtes mer interessant ut. Deacon foretrakk imidlertid å bruke sitt vanlige navn på senere album.

## Sporliste
### Side én
# «Keep Yourself Alive» (May) – 3.48
# «Doing All Right» (May/Staffell) – 4.09
# «Great King Rat» (Mercury) – 5.41
# «My Fairy King» (Mercury) – 4.08

### Side to
# «Liar» (Mercury) – 6.26
# «The Night Comes Down (May) – 4.23
# «Modern Times Rock ’n’ Roll» (Taylor) – 1.48
# «Son and Daughter» (May) – 3.21
# «Jesus» (Mercury) – 3.44
# «Seven Seas of Rhye» (instrumentalversjon) (Mercury) – 1.15

### Bonusspor
Da Hollywood Records ga ut albumet på CD i 1991 fulgte følgende tre bonussanger med.

# «Mad the Swine» (Mercury) – 3.21
# «Keep Yourself Alive» (May) – 4.04
# «Liar» (Mercury) – 6.26

«Mad the Swine» hadde ikke tidligere vært utgitt. «Keep Yourself Alive» var et annet opptak, og «Liar» var en remiks av John Luongo og Gary Hellman.

## Sangene
### Keep Yourself Alive

Brian May skrev «Keep Yourself Alive» etter at bandet hadde blitt til, men før John Deacon hadde blitt med. I et radiointervju om *[[News of the World (album)|News of the World]]* fortalte May at han tenkte på teksta som ironisk og useriøs, men at meninga endra seg totalt da Mercury sang sangen.

### Doing All Right
«Doing All Right» (også stavet «Doin' Alright» og «Doin' All Right») var opprinnelig en av Smiles sanger, bandet som senere ble til Queen. Den ble skrevet av Brian May og Smiles frontfigur Tim Staffell.

Sangen endrer seg flere ganger, og inneholder seksjoner med popmusikk og akustisk gitar, og en seksjon som best kan beskrives som hardrock. «Doing All Right» er en av få sanger der Brian May spiller piano.

Queen spilte denne sangen allerede i 1970, og den var den første sangen Freddie Mercury spilte live på piano. I versjonen *[[At the Beeb]]* er det Roger Taylor som synger det siste verset.

## Eksterne lenker
*
Doblougprisen

**Doblougprisen** er en litteraturpris som deles ut av Svenska Akademien. Prisen deles ut til svensk og norsk skjønnlitteratur, samt til litteraturhistorisk forskning.

I 1944 testamenterte Birger Dobloug sine eiendeler til Svenska Akademien som et fond for skjønnlitteratur.  Prissummen er (pr. 2017) 2 &times;  svenske kroner. Utdelingen skjer hvert år i forbindelse med 17. mai, og beløpet fordeles likt mellom den svenske og den norske delen.

## Prisvinnere

## Referanser
Lambeth Bridge

**Lambeth Bridge** er en bil- og gangbro over Themsen i retning øst&ndash;vest i sentrale London. Themsen renner nordover ved krysningspunktet, og den neste broen nedover elven er Westminster Bridge, mens den neste broen oppover er Vauxhall Bridge.

På broens østlige side, i Lambeth, ligger Lambeth Palace (embedsboligen til erkebiskopen av Canterbury), Albert Embankment, sykehuset St. Thomas' Hospital og FNs sjøfartsorganisasjon IMO. På den vestlige side, i Westminster, er Thames House (hovedkvarteret til MI5), Horseferry House, Clelland House, Abel House, skyskraperen Millbank Tower og nasjonalgalleriet Tate Britain. Palace of Westminster ligger et kort stykke nedover elven, i nord gjennom Victoria Tower Gardens.

Den nåværende broen, tegnet av Geoffrey Groves, ble åpnet 12. juli 1932 av Georg V av Storbritannia. Den har fem brospenn og bringer biltrafikk i fire filer mellom en rundkjøring i nord og en annen rundkjøring på Albert Embankment ved Horseferry Road.

Den forrige konstruksjonen var en hengebro, rundt 250 meter lang, tegnet av sivilingeniøren Peter W. Barlow. Den ble godkjent av parlamentet i 1860 og åpnet som en avgiftsbelagt bro i 1862, men betenkeligheter rundt tryggheten, kombinert med klønete bratt adkomst for kjøretøyer trukket av hest, medførte at den snart ble brukt kun som gangbro. Avgiften ble opphevet i 1879 da Metropolitan Board of Works overtok ansvaret for vedlikehold av broen &ndash; den hadde da rustet kraftig.

## Se også
* Liste over broer i London

## Referanser
Gvarv

**Gvarv** er et tettsted i Midt-Telemark kommune i Telemark. Tettstedet har  innbyggere per 1. januar , og ligger ved den nordlige enden av innsjøen Norsjø omtrent syv kilometer øst for Bø. Riksvei 36 går gjennom Gvarv og nordvest til Bø og Seljord. Fem kilometer øst for Gvarv ligger Akkerhaugen.

Navnet stammer fra gammelnorsk *hvarf*, som betyr krumning, siden stedet ligger ved en buktning av Gvarvelva.

Sagavoll Folkehøgskole ligger her.

## Natur
Bygda har Norges største stamme av frittlevende bever.

Gvarv er preget av epledyrking. Et stort fruktlager ligger i sentrum, vis-a-vis spisestedet «Kjernehuset».

Gvarv innehar kulderekorden for Telemark fylke på −37,8 grader, satt den 9. februar 1966. Gvarv har også målt den nest høyeste temperaturen i Telemark, 34,4 grader, den 20. juni 1970, samme dag som Nesbyen satte norgesrekord.

## Kunst og kultur
Erik Werenskiold (1855–1938) malte flere av sine mest berømte landskapsbilder i omegnen av Gvarv, blant annet «Telemarksjenter». Andre lokale kunstnere er Arild Rekkedal (født 1979) og Olav Bjørgum (1934–2020).

Kartfestivalen startet i 2005, og inneholder konserter, kunstutstillinger, litteraturforelesninger, foredrag og poesi-slam. Kartfestivalens arrangører delte i 2005 prisen for «Årets telemarking».

## Referanser


## Eksterne lenker
*
Hanne Ørstavik

**Hanne Cathrine Ørstavik** (født 1969) er en norsk forfatter. Hun har mottatt flere litterære priser, og bøkene hennes er oversatt til flere språk.

## Oppvekst og utdanning
Ørstavik vokste opp i Tana i Finnmark, men flyttet til Oslo da hun var 16 år gammel. Hun er cand.mag. fra Universitetet i Oslo med fagene psykologi, fransk og sosiologi. Hun har også to grunnfag fra Statens lærerhøgskole i forming, Oslo i drama og forming, og har gått på forfatterstudiet i Bø. Hun er utdannet rosenterapeut.

## Forfatterskap
Hun debuterte med romanen *Hakk* (1994) og fulgte opp med *Entropi* (1995). 

Romanene skrevet i slutten av 1990-årene viser forfatterens utvikling. *[[Kjærlighet (roman)|Kjærlighet]]* (1997), *Like sant som jeg er virkelig* (1999) og *Tiden det tar* (2000) regnes tematisk som en trilogi. Trilogien skildrer nære familierelasjoner, der foreldrefigurene svikter. 

Hun flyttet til Milano omkring år 2017. I 2019 utga hun sin fjortende roman, *Roman. Milano*. Hennes italienske samboer, forleggeren Luigi Spagnol, døde sommeren 2020. Romanen *Ti Amo* fra 2020 er om en som mister sin kjære i sykdom, og ble skrevet mens Spagnol oversatte *Roman. Milano* til italiensk.

## Omtaler og undersøkelser
Forfatterskapet er omdiskutert og Ørstavik har blant annet blitt kritisert for å bruke levende modeller i sine romaner. Unn Conradi Andersen viste i en studie utgitt i 2009 hvordan blant annet Ørstaviks bøker har blitt rammet av en stereotyp kritikk med beskyldninger om intimisering og melodrama, som ikke på samme måte rammer mannlige forfattere.

Ørstaviks forfatterskap har vært gjenstand for flere hovedoppgaver ved norske universitet. 

## Priser
* Tanums kvinnestipend 1998
* P2-lytternes romanpris 1999, for *Like sant som jeg er virkelig*
* Sult-prisen 1999
* Havmannprisen 2000, for *Tiden det tar*
* Oktoberprisen 2000
* Doblougprisen 2002
* Amalie Skram-prisen 2002
* Klassekampens litteraturpris 2004, for *Presten*
* Brageprisen 2004, for *Presten*
* Aschehougprisen 2007
* Gyldendalprisen 2023

## Bibliografi

* 1994: *Hakk* – roman  
* 1995: *Entropi* – roman 
* 1997: *[[Kjærlighet (roman)|Kjærlighet]]* – roman 
* 1999: *Like sant som jeg er virkelig* – roman 
* 2000: *Tiden det tar* – roman 
* 2002: *Uke 43* – roman 
* 2004: *Presten* – roman 
* 2006: *Kallet - romanen* – roman 
* 2007: *I morgen skal det være åpent for alle* – lesestykke 
* 2008: *Der alt er klart* – tekst og bilde, i samarbeid med den franske billedbokkunstneren Pierre Duba 
* 2009: *48 rue Defacqz* – roman 
* 2011: *Hyenene* – roman 
* 2013: *Det finnes en stor åpen plass i Bordeaux* – roman 
* 2014: *På terrassen i mørket* – roman 
* 2017: *Over fjellet* – roman 
* 2018: *Jeg drømte at alle bøkene mine sto i kjøkkenskap* – artikler og essays 
* 2019: *Roman. Milano* – roman 
* 2020: *Ti amo* – roman 
* 2023: *Bli hos meg* – roman 
* 2025: *Barnet mitt* – roman 

## Referanser


## Eksterne lenker
* 
* 
*  Digitaliserte bøker av Ørstavik hos Nasjonalbiblioteket.
Fernando Affonso Collor de Mello

**Fernando Affonso Collor de Mello** (født 12. august 1949 i Rio de Janeiro) var president i Brasil i perioden 15. mars 1990 til 29. desember 1992. 

Collor de Mello er opprinnelig fra en velstående familie i delstaten Alagoas. Ved presidentvalget i 1989 vant han over utfordreren Luiz Inácio Lula da Silva. Collor de Mello ønsket å åpne opp og revitalisere Brasils økonomi. Hans hardhendte økonomiske politikk møtte imidlertid gradvis større motstand etter hvert som de negative konsekvensene ble mer og mer synlige. Det skulle imidlertid være hans innblanding i en svært omfattende korrupsjonsskandale som gjorde at han ble tvunget til å forlate presidentposten. Den 29. desember 1992 gikk Collor de Mello fra presidentposten og noen timer senere stevnet Senatet han for riksrett.  Collor de Mello flyktet deretter til selvpålagt eksil i Miami. Anklagen mot Mello ble frafalt i 1994 på grunn av mangel på bevis, men han ble samtidig fratatt alle politiske rettigheter for en periode på åtte år.

Han prøvde i 2000 å bli valgt som borgermester i São Paulo samt som guvernør i Alagoas i 2002, begge ganger uten å lykkes. I 2006 ble Collor valgt som delstaten Alagoas representant til det brasilianske senatet.

## Referanser


## Eksterne lenker
* 
*
Brasils politiske system

**Brasils politiske system** er basert på presidentstyre. Brasil er en representativ og demokratisk republikk, der presidenten er både statsoverhode og regjeringssjef. Utøvende makt ligger hos landets regjering. Den lovgivende makta ligger både hos regjeringa og kongressens to kamre, Senatet og Deputertkammeret. Den dømmende makta er uavhengig av utøvende og lovgivende makt.

Brasil består av 26 delstater og et føderalt distrikt, Distrito Federal.

## Grunnloven
Den nåværende grunnloven i Brasil er den syvende i rekken og ble vedtatt den 5. oktober 1988. Makten er tredelt, i en lovgivende, utøvende og en dømmende del. Loven gir omfattende fullmakter til de føderale myndighetene. Loven er større enn en tradisjonell grunnlov, da den behandler tema som er infrakonstitusjonelle i andre land (skatter og sosiale støtteordninger).

Landet har direktevalg på president og visepresident, som velges på samme stemmesedel og som sitter i 4 år. På midten av 1990-tallet ble det vedtatt en grunnlovsendring som gjør det mulig for presidenten å stille til gjenvalg, slik at han kan fungere for en periode på til sammen åtte år.

## Lovgivende makt: parlamentet

Parlamentet, *Congresso Nacional,* består av to kammer.
*Senatet, *Senado Federal*, har totalt 81 plasser med tre medlemmer fra hver av de 27 delstatene. Senatorene velges med flertallsvalg for en periode på åtte år. Man bytter ut en tredjedel av senatorene etter fire år og de resterende to tredjedeler etter nye fire år. 
* Deputertkammeret, *Câmara dos Deputados,* har 513 plasser. I dette kammeret er det proporsjonal representasjon, og medlemmene sitter i fire år. 
## Utøvende makt: presidenten

Presidenten har omfattende makt, og er leder både for landet og regjeringen. Det er også han som utpeker regjeringen. Fra 2023 er Luiz Inácio Lula da Silva Brasils president. Han var også president 2003–2011 mens José Alencar Gomes da Silva var visepresident. Brasil fikk 1. januar 2011 sin første kvinnelige president, Dilma Rousseff. Hun ble avsatt, og 12. mai 2016 overtok Michel Temer embedet. Jair Bolsonaro var president fra 2019 til 2023.

## Dømmende makt: domstolene
Brasils domstoler er organisert i delstatlige og føderale domstoler med ulike jurisdiksjoner. I tillegg har man en Høyesterett.

## Referanser
Skjærgård

**Skjærgård** er en landform av oftest seilbart kystområde med øyer, holmer og skjær langsetter fastlandets kyst (*skjærgårdskyst*). Skjærgården bryter bølgene fra storhavet utenfor og skjermer kysten og eventuelle fjorder innenfor mot vær og vind. Skjærgård som er en sjelden landskapstype på jorden, et karakteristisk trekk ved Fennoskandia samt Skottland. Tilsvarende landformer finnes også utenfor Kroatia, det sørlige Chile, Grønland, det nordvestlige Canada og sørøstlige Alaska (*Alexander-arkipelet*). 

Felles for de fleste av disse geografiske områdene (unntatt Kroatia) er at de er formet av isbreer som tidligere dekket disse landområdene. I Norge er skjærgården i ofte en del av det såkalte strandflaten. Sørlandskysten, Skagerrak og Østersjøen ved Stockholm er typisk skjærgårdskyst. For eksempel er det over 500 øyer og holmer langs kysten av Telemark, 880 langs kysten av Aust-Agder og Vest-Agder har 1700 øyer og holmer som tildels danner labyrinter. Den fennoskandinaviske skjærgården (og Kroatias) er kjent og mye benyttet som rekreasjonsområde, mens de andre nevnte områdene ligger i klimatiske og geografisk mindre gunstige områder og er i liten grad kjent på samme vis.

Innenfor eller gjennom skjærgården går oftest en trygg skipsled som har blitt benyttet i uminnelige tider. Skjærgården skjermer mot vær og bølger fra storhavet. De ytre kystfarvannene har ofte grunner og urent farvann. Fjordene innenfor er dype og ofte rene. Det motsatte av skjærgård er åpen kyst. Åpen kyst er et område ved kysten som er åpen og kystlinjen ikke er beskyttet av øyer, skjær, eller andre barrierer. Det motsatte av åpen kyst er skjærgård.

Det meste av norskekysten har en beskyttende skjærgård, med unntak av visse partier langs kysten der skip må gå over åpent hav utenfor fastlandet: Jæren, Stad, Hustadvika, Folda og Finnmark øst for Nordkapp.

### Skjærgård på engelsk
Begrepet «skjærgård» er ganske spesielt for de skandinaviske språk, og det finnes ikke et like presist begrep på engelsk. Ofte benyttes *archipelago* (arkipel), men det er noe upresist ettersom det betyr en hvilken som helst øygruppe, og den kystnære relasjonen er tapt. Oftest brukes begrepet 'skerries' («skjærene»), konsekvent i flertall, for å vise til skjærgården.

## Se også
* Arkipel

## Referanser
Borgværet landskapsvernområde

**Borgværet landskapsvernområde** ble opprettet i 2002 og ligger i Vestvågøy kommune i Nordland. Landskapsvernområdet har dyrelivsfredning og har et areal på 1418 dekar (hvor 587 dekar er sjøareal) og er fredet på grunn av et egenartet kultur- og naturlandskap. Rundt hele landskapsvernområdet ligger Borgværet naturreservat.

## Referanser


## Eksterne lenker
* Fylkesmannen i Nordland: Borgværet landskapsvernområde og Borgværet naturreservat
De blodige rettsmøtene

**De blodige rettsmøtene** (engelsk **Bloody Assizes**) er en betegnelse på rettssakene som fulgte i september 1685, etter slaget ved Sedgemoor i England.

Slaget ved Sedgemoor var slutten på Monmouthopprøret, et forsøk på å styrte Jakob II av England. Det ble ledet av James Scott, 1. hertug av Monmouth, og har navn etter hans tittel.

Etter slaget sendte Jakob II den allerede beryktede dommer Jeffreys for å lede rettssakene mot opprørerne. Det var fem dommere. Omkring 1300 personer ble funnet skyldig. Lederne ble henrettet ved hengning, trekking og kvartering, mens de andre ble dømt til transportering. Sakene bekreftet Jeffreys rykte som en hard dommer, og gav ham tilnavnet «Hanging Judge Jeffreys».

## Referanser